Howard Shore

**Howard Leslie Shore** (født 1946) er en canadisk komponist av filmmusikk. Han er gift med Elizabeth Cotnoir og har en datter. Howard Shore laget filmmusikken til både Ringenes herre-trilogien og Hobbiten-trilogien. Han har også laget musikken til andre storfilmer som *[[The Aviator]]* og *[[Se7en]]*.

Sin musikalske utdanning fikk han på Berklee College of Music i Boston. Mellom 1969 og 1972 var han medlem av bandet Lighthouse som var svært populært på sin tid. I tillegg til å spille fløyte, saksofon og trompet, skrev han også sanger for bandet. På slutten av 1970-tallet hadde han ansvaret for musikken i tv-showet *[[Saturday Night Live]]*.

I 1979 skrev han sin første soundtrack til lavbudsjettsfilmen *[[The Brood]]*. Senere har han fått mange oppdrag. Shore har skrevet musikk til over 60 filmer. Han har arbeidet med mange regissører, blant annet David Cronenberg.

## ''Ringenes Herre'' og ''Hobbiten'' triologien
Howard Shore komponerte, orkestrerte, dirigerte og produserte filmmusikken til Peter Jacksons filmtrilogi *[[Ringenes herre (filmserie)|Ringenes herre]]*, basert på J.R.R. Tolkiens romaner. Shore ble engasjert til prosjektet i 1999. Musikken har omfattende bruk av ledemotiver; Shore utviklet over 50 distinkte temaer som representerer karakterer, kulturer, steder og ideer i Tolkiens univers.

Innspillingen av musikken ble hovedsakelig utført av London Philharmonic Orchestra, støttet av kor som London Voices og London Oratory School Schola, samt solister som Enya, Renée Fleming og Annie Lennox. Opptakene fant sted i Watford Town Hall og ble mikset ved Abbey Road Studios i London.

Han vant tre Oscar priser: For beste originalmusikk for *[[Ringenes herre: Ringens brorskap|Ringens brorskap]]* (2001) og *[[Ringenes herre: Atter en konge|Atter en konge]]* (2003), samt beste originalsang for «Into the West» fra *Atter en konge*.  I tillegg mottok han flere Grammy- og Golden Globe priser for sitt arbeid.

Howard Shore komponerte også filmmusikken til Jacksons ''Hobbiten'' trilogi (2012–2014), og videreførte flere av de musikalske temaene fra *Ringenes herre*, samtidig som han introduserte nye. Musikken ble innspilt med symfoniorkester, kor og solister, og er kjent for sin bruk av ledemotiver og variasjon i instrumentering for å skildre ulike kulturer i Tolkiens univers. Et sentralt motiv er «Misty Mountains», som går igjen gjennom hele trilogien. Shore samarbeidet med artister som Neil Finn, Ed Sheeran og Billy Boyd om filmsangene.

## Filmkomposisjoner
*  (2014)
*  (2013)
*  (2012)
* The Twilight Saga – Eclipse (2010)
* *[[Doubt]]* (2008)
* A History of Violence (2005)
* The Aviator (2004)
* Ringenes herre: Atter en konge (2003)
* Ringenes herre: To tårn (2002)
* Panic Room (2002)
* Ringenes herre: Ringens brorskap (2001)
* The Score (2001)
* The Cell (2000)
* The Yards (2000)
* Dogma (1999)
* ExistenZ (1999)
* Cop Land (1997)
* Spillet (1997)
* Crash (1996)
* Before and After (1996)
* Looking for Richard (1996)
* Se7en (1995)
* The Client (1994)
* Ed Wood (1994)
* Nobody's Fool (1994)
* Philadelphia (score) (1994)
* M Butterfly (1993)
* Mrs. Doubtfire (1993)
* Prelude to a Kiss (1992)
* Naked Lunch (1991)
* Nattsvermeren (1991)
* Big (1988)
* Fluen (1986)
* Videodrome (1983)

## Referanser


## Eksterne lenker
* 
* 
* 
*  Howard Shore at the SoundtrackINFO project